b'\n_START_ARTICLE_\nSilvia Stroescu\n_START_SECTION_\nBiografie\n_START_PARAGRAPH_\nSilvia Stroescu a \xc3\xaenceput gimnastica la v\xc3\xa2rsta de patru ani \xc8\x99i s-a antrenat \xc3\xaen primii ani la CSA Steaua Bucure\xc8\x99ti. A concurat pentru prima dat\xc4\x83 la nivel na\xc8\x9bional \xc3\xaen 1994 c\xc3\xa2nd a devenit campioan\xc4\x83 na\xc8\x9bional\xc4\x83 absolut\xc4\x83. _NEWLINE_La v\xc3\xa2rsta de 13 ani a fost selec\xc8\x9bionat\xc4\x83 la lotul na\xc8\x9bional de junioare de la One\xc8\x99ti, acolo unde Nadia Com\xc4\x83neci a f\xc4\x83cut istorie. _NEWLINE_Dup\xc4\x83 ce iese tripl\xc4\x83 \xc3\xaenving\xc4\x83toare \xc3\xaen finalele pe aparate la Campionatele Na\xc8\x9bionale ale Speran\xc8\x9belor, particip\xc4\x83 la unul dintre cele mai importante turnee interna\xc8\x9bionale  pentru junioare, la Charleroi (Belgia) unde a repurtat c\xc3\xa2teva succese de prestigiu: aur la individual compus, argint la b\xc3\xa2rn\xc4\x83 \xc8\x99i bronz la s\xc4\x83rituri. \xc3\x8en urma acestor rezultate, Silvia Stroescu a fost promovat\xc4\x83 la lotul Olimpic de la Deva._NEWLINE_Ca o prim\xc4\x83 verificare este desemnat\xc4\x83 s\xc4\x83 participe la Campionatele Interna\xc8\x9bionale ale Rusiei, unde ob\xc8\x9bine o valoroas\xc4\x83 medalie de bronz la sol, devans\xc3\xa2nd-o pe celebra rusoaic\xc4\x83 Svetlana Horkina._NEWLINE_Campionatele Europene de la Paris (anul 2000) s-au \xc3\xaencheiat cu un triumf al junioarelor, Silvia ob\xc8\x9bin\xc3\xa2nd: medalia de aur la b\xc3\xa2rn\xc4\x83 si sol,argint la individual compus \xc8\x99i cu echipa._NEWLINE_Sf\xc3\xa2r\xc8\x99itul anului 2000 \xc3\xaei aduce recunoa\xc8\x99terea ca maestr\xc4\x83 a sportului._NEWLINE_\xc3\x8en 2001 la Ghent (Belgia), Silvia Stroescu devine campioan\xc4\x83 mondial\xc4\x83 cu echipa. Ulterior, particip\xc4\x83 la cea de-a 18-a edi\xc8\x9bie a concursului interna\xc8\x9bional Memorialul "Arthur Gander" unde ob\xc8\x9bine medalia de bronz la individual compus, urm\xc3\xa2nd ca \xc3\xaen acela\xc8\x99i an, al\xc4\x83turi de Marian Dr\xc4\x83gulescu s\xc4\x83 c\xc3\xa2\xc8\x99tige tradi\xc8\x9bionala competi\xc8\x9bie Swiss Cup ._NEWLINE_\xc3\x8en cadrul celei de-a XIII-a edi\xc8\x9bie a trofeului Marsillia (2001), Silvia Stroescu concureaz\xc4\x83 al\xc4\x83turi de Andreea R\xc4\x83ducan \xc8\x99i alte gimnaste consacrate ob\xc8\x9bin\xc3\xa2nd  medalia de bronz la individual compus \xc8\x99i aur cu echipa._NEWLINE_Succesul din anul 2001 \xc3\xaei aduce distinc\xc8\x9bia "Crucea Serviciul Credincios Clasa a III-a" \xc8\x99i titlul de "cel mai bun sportiv" al Clubului Steaua._NEWLINE_La pu\xc8\x9bin timp, durerile de spate s-au accentuat motiv pentru care i s-a interzis s\xc4\x83 se antreneze pe o perioad\xc4\x83 de un an._NEWLINE_\xc3\x8en aprilie 2003 Silvia revine \xc3\xaen activitatea sportiv\xc4\x83, urm\xc3\xa2nd ca anul 2004 s\xc4\x83 fie \xc3\xaencununat de succes fiind medaliat\xc4\x83 cu aur at\xc3\xa2t \xc3\xaen concursul pe echipe de la Campionatele europene de gimnastic\xc4\x83 feminin\xc4\x83 din 2004 (Amsterdam) c\xc3\xa2t \xc8\x99i la Jocurile Olimpice de var\xc4\x83 din 2004 la Atena.\n_START_SECTION_\nDup\xc4\x83 retragerea din sportul de performan\xc8\x9b\xc4\x83\n_START_PARAGRAPH_\nSilvia Stroescu s-a retras din activitatea competi\xc8\x9bional\xc4\x83 dup\xc4\x83 Jocurile Olimpice de var\xc4\x83 din 2004 de la Atena. _NEWLINE_A urmat studiile universitare ale U.N.E.F.S \xc8\x99i pe cele ale Facult\xc4\x83\xc8\x9bii de Sociologie - Psihologie Universitatea Spiru Haret, iar \xc3\xaen 2014 a ob\xc8\x9binut titlul de doctor \xc3\xaen sport.  _NEWLINE_Din anul 2009 \xc3\xaencepe cariera didactic\xc4\x83 ca preparator \xc3\xaen cadrul Universitatea Na\xc8\x9bional\xc4\x83 de Educa\xc8\x9bie Fizic\xc4\x83 \xc8\x99i Sport, iar mai t\xc3\xa2rziu, \xc3\xaen 2018 devine lector universitar._NEWLINE_\xc3\x8en paralel cu activitatea didactic\xc4\x83, Silvia Stroescu a r\xc4\x83mas implicat\xc4\x83 \xc3\xaen lumea gimnasticii devenind arbitru interna\xc8\x9bional \xc8\x99i comentator sportiv. \xc3\x8en decursul ultimilor ani a avut onoarea c\xc3\xa2t \xc8\x99i privilegiul de a comenta al\xc4\x83turi de marele Cristian \xc8\x9aopescu care i-a fost un adev\xc4\x83rat mentor.'